stanford-oval/wikipedia huggingface dataset:
רכבת הקליע (סרט)

| --- | --- |

כרזת הסרט בעברית
 מבוסס על:  Bullet Train 
 בימוי:  דייוויד לייץ' 
 הופק בידי:  דייוויד לייץ', אנטואן פוקואה 
 תסריט:  זאק אולקביץ' 
 עריכה:  אליזבת רונלדסדור 
 שחקנים ראשיים:  בראד פיט פאשה ליצ'ניקוף סנדרה בולוק קארן פוקהארה באד באני Yoshi Sudarso ראיין ריינולדס צ'נינג טייטום Michelle Lee דייוויד לייץ' הירויוקי סנאדה מייקל שאנון אנדרו קוזי ג'ואי קינג לוגאן לרמן אהרון טיילור-ג'ונסון זאזי ביטס בריאן טיירי הנרי מאסי אוקה Nancy Daly 
 מוזיקה:  דומיניק לואיס 
 צילום:  יונתן סלע 
 מדינה:  ארצות הברית 
 חברת הפקה:  87North Productions, סרטי סוני 
 חברה מפיצה:  InterCom, סרטי קולומביה, סרטי סוני 
 שיטת הפצה:  וידאו על פי דרישה 
 הקרנת בכורה:  3 באוגוסט 2022 
 משך הקרנה:  126 דק' 
 שפת הסרט:  אנגלית 
 סוגה:  סרט פעולה, סרט מתח, סרט מבוסס יצירה ספרותית, סרט קומדיית פעולה 
 www.bullettrainmovie.com
 דף הסרט ב־IMDb
 
רכבת הקליע (באנגלית: Bullet Train) הוא סרט פעולה קומי אמריקאי משנת 2022 שביים דייוויד לייץ' על פי תסריט מאת זאק אולקביץ', ושהופק על ידי אנטואן פוקואה. הסרט מבוסס על רומן באותו השם מאת קוטרו איסאקה. בסרט מככב בראד פיט כמתנקש מתנשא שאמור לגנוב מזוודה מלאה במזומנים ותוך כדי חייב להילחם ברוצחים אחרים בזמן שהוא נוסע על רכבת הקליע היפנית, השינקנסן. בנוסף לפיט, מככבים גם ג'ואי קינג, אהרון טיילור-ג'ונסון, בריאן טיירי הנרי, אנדרו קוג'י, הירויוקי סנאדה, מייקל שאנון, באד באני וסנדרה בולוק.
הסרט הוקרן בבכורה בפריז ב-18 ביולי 2022, ויצא לאקרנים בארצות הברית ב-5 באוגוסט 2022 על ידי Sony Pictures Releasing. הסרט גרף 238.5 מיליון דולר ברחבי העולם בתקציב הפקה של כ-90 מיליון דולר, וקיבל ביקורות מעורבות.
שחקנים

בראד פיט כליידי באג (חיפושית) – מתנקש אמריקאי חסר מזל שסובל מחרדה.
ג'ואי קינג כנסיכה – נערה המפעילה מניפולציות על המתנקשים ובתו של המוות הלבן.
אהרון טיילור-ג'ונסון כטנג'רין (מנדרינה) – מתנקש בריטי מנוסה ואחיו של לימון.
בריאן טיירי הנרי כלימון – מתנקש בריטי מנוסה ואחיו של מנדרינה, מעריץ קיצוני של "תומס הקטר וחברים".
אנדרו קוזי כיושי קימורה / האבא – מתנקש יפני ובנו של המבוגר.
הירויוקי סנאדה כמבוגר – חבר יאקוזה ויועצו לשעבר של מינגישי.
מייקל שאנון כמוות הלבן – רוסי שלקח את השליטה ביאקוזה מידיו של מינגישי.
באד באני כזאב – מתנקש מקסיקני וחבר בקרטל סמים לשעבר.
סנדרה בולוק כמריה ביטל – המפעילה של ליידי באג.
זאזי ביטס כצרעה – מתנקשת אמריקאית המתמחה בהרעלה.
לוגאן לרמן כבן – הבן של המוות הלבן שנחטף באירועים שקדמו לזמן בו מתרחש הסרט.
מאסי אוקה ככרטיסן הרכבת.
קארן פוקהארה כמוכרת חטיפים וכיבוד ברכבת.
הפקה

ביוני 2020 הוכרז שסרטי סוני שכרו את דייוויד לייץ' לביים את העיבוד של הרומן באותו השם מתסריט מאת זאק אולקביץ', כאשר בראד פיט לוהק לסרט ביולי 2020. מגזין וראייטי דיווח כי פיט קיבל 20 מיליון דולר. ליץ' חשף בדצמבר שגם קארן פוקהארה הצטרפה, ושיהונתן סלע ישמש כצלם קולנוע. באותו חודש, באד באני צורף גם הוא לצוות השחקנים, וסנדרה בולוק הצטרפה בפברואר 2021 כדי להחליף את ליידי גאגא, שנשרה עקב התנגשות בזמנים עם "בית גוצ'י".
הצילומים החלו ב-16 בנובמבר 2020, והסתיימו במרץ 2021. המפיקים בנו 3 קרונות רכבת מלאים, ומסכי LED עם קטעי וידאו של הנוף היפני נתלו מחוץ לחלונות הרכבת כדי לעזור להכניס את השחקנים לאווירייה. מתאם הפעלולים גרג רמנטר אמר שפיט ביצע 95 אחוז מהפעלולים בסרט בעצמו.
פסקול

הסרט כולל מספר רצועות מקוריות. במיוחד, הסרט מכיל גרסאות כיסוי בשפה היפנית של Stayin' Alive מאת הבי ג'יז ו-Holding out for a Hero מאת בוני טיילר.
הפצה

הבכורה העולמית של הסרט הייתה בגראנד רקס בפריז, צרפת ב-18 ביולי 2022.
הסרט הופץ באופן דיגיטלי ב-27 בספטמבר 2022.
פרסים ומועמדויות

| פרס | קטגוריה | תוצאה |
| --- | --- | --- |
| פרס סאטורן | סרט הפעולה/הרפתקאות הטוב ביותר | מועמדות |
הערות שוליים

↑  Fleming, Mike Jr. (24 ביוני 2020). "'Hobbs & Shaw' Helmer David Leitch Boards Sony's 'Bullet Train'". Deadline Hollywood. ארכיון מ-14 בנובמבר 2020. נבדק ב-14 בנובמבר 2020. {{cite web}}:  (עזרה)
↑  Fleming, Mike Jr. (6 ביולי 2020). "Brad Pitt Commits To Board 'Bullet Train'; David Leitch To Helm Sony Pictures Action Film". Deadline Hollywood. ארכיון מ-6 ביולי 2020. נבדק ב-14 בנובמבר 2020. {{cite web}}:  (עזרה)
↑  David Leitch on Instagram. 4 בדצמבר 2020. אורכב מ-המקור ב-26 בדצמבר 2021. נבדק ב-4 בדצמבר 2020. {{cite AV media}}:  (עזרה)
↑  Kroll, Justin (16 בדצמבר 2020). "Bad Bunny Joins Brad Pitt In Sony Action Pic 'Bullet Train'". Deadline Hollywood. ארכיון מ-8 בינואר 2021. נבדק ב-16 בדצמבר 2020. {{cite web}}:  (עזרה)
↑  Kroll, Justin (9 בפברואר 2021). "Sandra Bullock Joins Brad Pitt In Sony's Action Movie 'Bullet Train'". Deadline Hollywood. ארכיון מ-10 בפברואר 2021. נבדק ב-9 בפברואר 2021. {{cite web}}:  (עזרה)
↑  Nick Romano (2022-05-13). "Bullet Train director explains why Lady Gaga role didn't work out". Entertainment Weekly. נבדק ב-2022-09-28.
↑  "Bullet Train". Production List | Film & Television Industry Alliance. 26 באוקטובר 2020. ארכיון מ-18 בנובמבר 2020. נבדק ב-18 בנובמבר 2020. {{cite web}}:  (עזרה)
↑  Couch, Aaron (1 באפריל 2021). "'Nobody' Producers David Leitch and Kelly McCormick on Bob Odenkirk's Action Chops and Making a Brad Pitt Movie During COVID". The Hollywood Reporter. ארכיון מ-18 באפריל 2021. נבדק ב-18 באפריל 2021. {{cite web}}:  (עזרה)
↑  Wallace, Rachel (4 אוג' 2022). "Bullet Train May Take Place Aboard a Japanese High-Speed Shinkansen, But It Was Filmed in L.A." Architectural Digest. ארכיון מ-8 באוגוסט 2022. נבדק ב-7 אוג' 2022. {{cite web}}:  (עזרה)
↑  Lee, Chris (25 במרץ 2021). "Brad Pitt Went from Playing a Stuntman to Doing His Own Stunts, Man". Vulture. ארכיון מ-29 במרץ 2021. נבדק ב-29 במרץ 2021. {{cite news}}:  (עזרה)
↑  Mizzy, Sugar (19 ביולי 2022). "Brad Pitt in Paris for "Bullet Train", world premiere with "the best of the best"". europe-cities.com. ארכיון מ-5 באוגוסט 2022. נבדק ב-4 באוגוסט 2022. {{cite web}}:  (עזרה)
↑  Massoto, Erick (19 בספטמבר 2022). "'Bullet Train' Sets Digital, 4K UHD, Blu-ray, and DVD Release Date [Exclusive]". Collider (באנגלית). נבדק ב-26 בספטמבר 2022. {{cite web}}:  (עזרה)
↑  Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית)
| --- | --- |
בקרת זהויות :  MusicBrainz release group: 44d3c41d-cd9c-45e3-adc2-043353cbf111
שורש 25

שורש 25, או בּוֹ בּוּ (בסינית: 卜部, פיניין: Bobù) הוא השורש העשרים-וחמישה של הכתב הסיני. פירושו "לנבא", "להעריך" או "דבר לא צפוי" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.
במילון קאנגשי יש 45 תווים (מתוך 49,030) שניתן למצוא תחת שורש זה.
התפתחות

השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
השורש בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 卜⺊
+2: 卝卞
+3: 卟占卡卢SC (=盧->皿)
+5: 卣卤SC (=鹵->鹵)
+6: 卥卦
+7: 卧SC/HK (=臥->臣)
+9: 卨
לקריאה נוספת

Fazzioli, Edoardo (1987). Chinese calligraphy: from pictograph to ideogram: the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רסג'ילין

|  שמות מסחריים בישראל |
| --- | --- |
 אזילקט - Azilect
 נתונים כימיים
 מסה מולרית:  171.104799 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון B3 (אוסטרליה), קטגוריית סיכון C 
 מזהים
 קוד ATC:  N04BD02 
 מספר CAS:  136236-51-6
 PubChem:  3052776
 ChemSpider:  2314553
 
רסג'ילין (Rasagiline), בשמה המסחרי אזילקט (Azilect) היא תרופה  המיועדת לחולי פרקינסון שפותחה ומשווקת על ידי חברת טבע, לפי מחקר של פרופ' מוסא יודעים מהפקולטה לרפואה של הטכניון. האזילקט אושרה לשימוש בארצות אירופה ובישראל בפברואר 2005.
אופן פעולה

רסג'ילין הוא חומר המעכב את האנזים MAO-B, שאחראי לפירוק הדופמין בגרעיני הבסיס במוח, מה שגורם למחלה.
לקריאה נוספת

גלית חמי וסופי שולמן, להמציא כל בוקר מחדש - סיפורה של החדשנות הישראלית, ידיעות ספרים, 2018, הפרק "הקרב על המוח", עמ' 304–307
שבעת השופרות

שבעת המלאכים תוקעים בשבעת השופרות, ומלאך אחד מחזיק במחתה, מתוך אפוקליפסת במברג.
התקיעה בשבעת השופרות הן סדרת אירועים המתוארים בספר חזון יוחנן של הברית החדשה כחלק מאירועי האפוקליפסה או קץ הימים. אירועים אלה מתרחשים לאחר פתיחת שבעת החותמות.
על פי המסופר בחזון, לאחר פתיחת החותם השביעי ניתנים שבעה שופרות לשבעה מלאכים, וכן מחתה ניתנת למלאך שמיני המעלה בה קטורת על מזבח הזהב שלפני כיסא הכבוד.
וָאֵרֶא אֶת־שִׁבְעַת הַמַּלְאָכִים הָעֹמְדִים לִפְנֵי הָאֱלֹהִים וַיִּנָּתְנוּ לָהֶם שִׁבְעָה שׁוֹפָרוֹת; וַיָּבֹא מַלְאָךְ אַחֵר וַיִּגַּשׁ אֶל־הַמִּזְבֵּחַ וּמַחְתַּת זָהָב בְּיָדוֹ וַתִּנָּתֶן־לוֹ קְטֹרֶת הַרְבֵּה לָתֵת עִם־תְּפִלּוֹת כָּל־הַקְּדֹשִׁים עַל־מִזְבַּח הַזָּהָב אֲשֶׁר לִפְנֵי הַכִּסֵּא
כל אחד מהשופרות מבשר על סדרה של אסונות.
אירועי התקיעה בשופרות > השופר הראשון

וְהַמַּלְאָךְ הָרִאשׁוֹן תָּקַע בַּשּׁוֹפָר וַיְהִי־בָרָד וָאֵשׁ בְּלוּלִים בְּדָם וַתֻּשְׁלַךְ אָרְצָה וַתִּשָׂרֵף שְׁלִישִׁית הָעֵץ וְכָל־יֶרֶק עֵשֶׂב נִשְׂרָף
בעקבות התקיעה בשופר הראשון, מתחילים ברד כבד, אש ודם ליפול מהשמיים, ואלה משמידים שליש מהצמחייה על פני הארץ.
אירועי התקיעה בשופרות > השופר השני

וְהַמַּלְאָךְ הַשֵּׁנִי תָּקַע בַּשּׁוֹפָר וְהִנֵּה כִּדְמוּת הַר גָּדוֹל בֹּעֵר בָּאֵשׁ הֻשְׁלַךְ אֶל־תּוֹךְ הַיָּם וַתְּהִי שְׁלִישִׁית הַיָּם לְדָם; וַתָּמָת שְׁלִישִׁית כָּל־נֶפֶשׁ חַיָּה אֲשֶׁר בַּיָּם וּשְׁלִישִׁית הָאֳנִיּוֹת נִשְׁחָתָה
התקיעה בשופר השני מביאה לכך שהר בוער גדול נופל לתוך הים, ומשמיד שליש מבעלי החיים שבים ושליש מהספינות, וכן שליש מהים הופך לדם.
אירועי התקיעה בשופרות > השופר השלישי

וְהַמַּלְאָךְ הַשְּׁלִישִׁי תָּקַע בַּשּׁוֹפָר וַיִּפֹּל מִן־הַשָּׁמַיִם כּוֹכָב גָּדוֹל בֹּעֵר כַּלַּפִּיד וַיִּפֹּל עַל־שְׁלִישִׁית הַנְּהָרוֹת וְעַל־מַעְיְנוֹת הַמָּיִם; וְשֵׁם הַכּוֹכָב נִקְרָא לַעֲנָה וַתְּהִי שְׁלִישִׁית הַמַּיִם לְלַעֲנָה וְרַבִּים מִבְּנֵי אָדָם מֵתוּ מִן־הַמַּיִם כִּי מָרִים הֵם
התקיעה בשופר השלישי מביאה לכך שכוכב בשם לענה נופל על הארץ, מרעיל שליש מהנהרות ומעיינות המים, ומביא למותם של אנשים רבים.
אירועי התקיעה בשופרות > השופר הרביעי

וְהַמַּלְאָךְ הָרְבִיעִי תָּקַע בַּשּׁוֹפָר וַתֻּכֶּה שְׁלִישִׁית הַשֶּׁמֶשׁ וּשְׁלִישִׁית הַיָּרֵחַ וּשְׁלִישִׁית הַכּוֹכָבִים לְמַעַן תֶּחְשַׁךְ שְׁלִישִׁיתָם וְהַיּוֹם לֹא יָאִיר שְׁלִישִׁיתוֹ וְאַף לֹא הַלָּיְלָה
בעקבות התקיעה בשופר הרביעי שליש מאור השמש, הירח והכוכבים כבה, דבר המביא לכך שבשליש משעות היום יש חשיכה מוחלטת.
אירועי התקיעה בשופרות > השופר החמישי

התקיעה בשופר החמישי היא הראשונה משלוש "קריאות אוי" עליהם מכריז נשר שמופיע לפני התקיעה בשופר:
וָאֵרֶא וָאֶשְׁמַע נֶשֶׁר אֶחָד מְעוֹפֵף בַּחֲצִי הַשָּׁמָיִם וְהוּא קוֹרֵא קוֹל גָּדוֹל אוֹי אוֹי אוֹי לְישְׁבֵי הָאָרֶץ מִיֶּתֶר קֹלוֹת הַשּׁוֹפָר אֲשֶׁר שְׁלֹשֶׁת הַמַּלְאָכִים עֲתִידִים לִתְקֹעַ
לאחר הופעת הנשר תוקע המלאך החמישי בשופר החמישי:
וְהַמַּלְאָךְ הַחֲמִישִׁי תָּקַע בַּשּׁוֹפָר וָאֵרֶא כוֹכָב נֹפֵל מִן־הַשָּׁמַיִם לָאָרֶץ וְלוֹ נִתַּן מַפְתֵּחַ בְּאֵר הַתְּהוֹם; וַיִּפְתַּח אֶת־בְּאֵר הַתְּהוֹם וַיַּעַל קִיטוֹר מִן־הַבְּאֵר כְּקִיטוֹר כִּבְשָׁן גָּדוֹל וַיֶּחְשַׁךְ הַשֶּׁמֶשׁ וְהָרָקִיעַ מִקִּיטוֹר הַבְּאֵר; וּמִן־הַקִּיטֹר יָצָא אַרְבֶּה עַל־הָאָרֶץ וְשָׁלְטָן נִתַּן לָהֶם כְּשָׁלְטַן עַקְרַבֵּי הָאָרֶץ; וַיֵּאָמַר לָהֶם אֲשֶׁר לֹא יַשְׁחִיתוּ אֶת־עֵשֶׂב הָאָרֶץ וְלֹא כָל־יֶרֶק וְלֹא כָל־עֵץ כִּי אִם־אֶת־בְּנֵי הָאָדָם אֲשֶׁר אֵין־לָהֶם חוֹתַם הָאֱלֹהִים בְּמִצְחוֹתָם; וְלֹא נִתַּן לָהֶם לַהֲמִיתָם רַק לְהַכְאִיבָם חֲמִשָּׁה חֳדָשִׁים וּכְאֵבָם כִּכְאֵב אִישׁ אֲשֶׁר יַכֵּהוּ הָעַקְרָב; וּבַיָּמִים הָהֵם יְבַקְשׁוּ בְנֵי־אָדָם אֶת־הַמָּוֶת וְלֹא יִמְצָאֻהוּ וְיִשְׁאֲלוּ אֶת־נַפְשָׁם לָמוּת וְהַמָּוֶת יִבְרַח מֵהֶם; וַיְהִי מַרְאֵה הָאַרְבֶּה כְּמַרְאֵה סוּסִים עֲרוּכֵי מִלְחָמָה וְעַל־רָאשֵׁיהֶם כַּעֲטָרוֹת כְּעֵין זָהָב וּפְנֵיהֶם כִּפְנֵי אָדָם; וְשֵׂעָר לָהֶם כִּשְׂעַר נָשִׁים וְשִׁנֵּיהֶם שִׁנֵּי אַרְיֵה; וְשִׁרְיֹנִים לָהֶם כְּשִׁרְיֹנֵי בַרְזֶל וְקוֹל כַּנְפֵיהֶם כְּקוֹל מַרְכְּבוֹת סוּסִים רַבִּים עֲרוּכִים לַמִּלְחָמָה; וּזְנָבוֹת לָהֶם כְּזַנְבוֹת עַקְרַבִּים וְעֳקָצִים בְּזַנְבוֹתָם וְהָשְׁלְטוּ לְעַנּוֹת אֶת־בְּנֵי הָאָדָם חֲמִשָּׁה חֳדָשִׁים; וּמַלְאַךְ הַתְּהוֹם הוּא מֶלֶךְ עֲלֵיהֶם וּשְׁמוֹ אֲבַדּוֹן בְּעִבְרִית וְאַפּוֹלְיוֹן בִּיוָנִית; אוֹי אֶחָד חָלַף הָלַךְ לוֹ וְאוֹי שֵׁנִי וּשְׁלִישִׁי בָּאִים אַחֲרָיו.
בעקבות התקיעה בשופר נופל כוכב על הארץ, הפותח את התהום. מן התהום עולה קיטור ומן הקיטור יוצא ארבה התוקף את בני האדם. צורת הארבה צורת סוס עם פני אדם, ולהם שיני אריה ושיער ארוך, וזנבות כזנב עקרב. הארבה מכיש את בני האדם אך לא הורג אותם.
פרשנות היסטורית של תיאור זה מייחסת את הארבה לפשיטת השבטים הגותים לאימפריה הרומית בתקופת שלטונו של הקיסר דקיוס.
אירועי התקיעה בשופרות > השופר השישי

וְהַמַּלְאָךְ הַשִּׁשִּׁי תָּקַע בַּשּׁוֹפָר וָאֶשְׁמַע קוֹל אֶחָד מֵאַרְבַּע קַרְנוֹת מִזְבַּח הַזָּהָב אֲשֶׁר לִפְנֵי אֱלֹהִים; וַיֹּאמֶר לַמַּלְאָךְ הַשִּׁשִּׁי אֲשֶׁר הַשּׁוֹפָר בְּיָדוֹ הַתֵּר אֶת־אַרְבָּעָה הַמַּלְאָכִים הָהֵם הָאֲסוּרִים עַל־הַנָּהָר הַגָּדוֹל נְהַר־פְּרָת; וַיֻּתְּרוּ אַרְבָּעָה הַמַּלְאָכִים אֲשֶׁר הָיוּ נְכוֹנִים לַשָּׁעָה וְלַיּוֹם וְלַחֹדֶשׁ וְלַשָּׁנָה לְהָמִית שְׁלִישִׁית בְּנֵי הָאָדָם; וּמִסְפַּר צִבְאוֹת הַפָּרָשִׁים עֶשְׂרִים אֶלֶף רִבּוֹא וַאֲנִי שָׁמַעְתִּי מִסְפָּרָם; וְכֵן רָאִיתִי בַמַּרְאָה אֶת־הַסּוּסִים וְרֹכְבֵיהֶם אֲשֶׁר שִׁרְיֹנוֹתֵיהֶם כְּעֵין אֵשׁ וּתְכֵלֶת וְגָפְרִית וְרָאשֵׁי הַסּוּסִים כְּרָאשֵׁי אֲרָיוֹת וּמִפִּיהֶם יוֹצֵא אֵשׁ וְקִיטוֹר וְגָפְרִית; וַתּוּמַת שְׁלִישִׁית בְּנֵי אָדָם בְּשָׁלשׁ מַגֵּפוֹת הָאֵלֶּה בָּאֵשׁ וּבַקִּיטוֹר וּבַגָּפְרִית הַיֹּצְאוֹת מִפִּיהֶם; כִּי־כֹחַ הַסּוּסִים בְּפִיהֶם וּבְזַנְבוֹתָם כִּי זַנְבוֹתָם כַּנְּחָשִׁים וְרָאשִׁים לָהֶם וּבָהֶם יַשְׁחִיתוּ; וּשְׁאָר בְּנֵי אָדָם אֲשֶׁר לֹא מֵתוּ בַּמַּגֵּפוֹת הָאֵלֶּה בְּכָל־זֹאת לֹא־שָׁבוּ מִמַּעֲשֵׂי יְדֵיהֶם מֵהִשְׁתַּחֲוֹת עוֹד לַשֵּׁדִים וְלַעֲצַבֵּי זָהָב וָכֶסֶף וּנְחשֶׁת וְאֶבֶן וָעֵץ אֲשֶׁר לֹא־יִרְאוּ וְלֹא־יִשְׁמְעוּ וְלֹא יְהַלֵּכוּ; וְלֹא שָׁבוּ מִדַּרְכָּם וַיּוֹסִיפוּ לִרְצֹחַ וּלְכַשֵּׁף וְלִזְנוֹת וְלִגְנֹב.
בעקבות התקיעה בשופר השישי יוצאים ארבעה מלאכים, ומובילים צבאות של 200,000,000 פרשים הרכובים על סוסים. מפי הסוסים יוצאים אש, קיטור וגופרית, הגורמים למגפות. לסוסים צורת ראש אריה וזנב נחש ופני אדם. בעקבות המגפות ימותו שליש מבני האדם.
אירועי התקיעה בשופרות > השופר השביעי

וְהַמַּלְאָךְ הַשְּׁבִיעִי תָּקַע בַּשּׁוֹפָר וַיְהִי קֹלוֹת גְּדוֹלִים בַּשָּׁמַיִם וַיֹּאמְרוּ הִנֵּה מַמְלֶכֶת הָעוֹלָם הָיְתָה לַאֲדֹנֵינוּ וְלִמְשִׁיחוֹ וְהוּא יִמְלֹךְ לְעוֹלְמֵי עוֹלָמִים; וְעֶשְׂרִים וְאַרְבָּעָה הַזְּקֵנִים הַיּשְׁבִים לִפְנֵי הָאֱלֹהִים עַל־כִּסְאוֹתָם נָפְלוּ עַל־פְּנֵיהֶם וַיִּשְׁתַּחֲווּ לֵאלֹהִים; וַיֹּאמְרוּ מוֹדִים אֲנַחְנוּ לְךָ ה' אֱלֹהִים צְבָאוֹת הַהוֶֹה וְהָיָה וְיָבוֹא כִּי לָבַשְׁתָּ עֻזְּךָ הַגָּדוֹל וַתִּמְלֹךְ; וְהַגּוֹיִם קָצָפוּ וַיָּבֹא קֶצְפְּךָ וְעֵת לִשְׁפֹּט הַמֵּתִים וְלָתֵת שָׂכָר לַעֲבָדֶיךָ הַנְּבִיאִים וְלַקְדֹשִׁים וּלְיִרְאֵי שְׁמֶךָ לְמִקְּטַנָּם וְעַד־גְּדוֹלָם וּלְהַשְׁחִית אֶת־מַשְׁחִיתֵי הָאָרֶץ; וַיִּפָּתַח הֵיכַל ה' בַּשָּׁמַיִם וַיֵּרָא אֲרוֹן בְּרִיתוֹ בְּהֵיכָלוֹ וַיְהִי בְּרָקִים וְקֹלוֹת וּרְעָמִים וְרַעַשׁ וּבָרָד כָּבֵד.
בעקבות התקיעה בשופר השביעי מתחיל שלטונו של ישו על הארץ ב"ממלכת עולם", ונפתחים השמים, ומופיע ארון הברית.
פרשנות

התאולוגיה הנוצרית רואה בששת השופרות הראשונים אזהרה או קריאה לחוטאים לשוב מדרכם הרעה. כל תקיעה בשופר מביאה לענישה או מגפה ולהרג של יותר אנשים. השופר השביעי אינו מביא מגפה אלא מציין את תחילת ממלכתו של ישו על פני הארץ.
ראו גם

שבעת החותמות
שבע הקערות
רסטבן

| --- | --- |
   
 מיקומו של רסטבן בקבוצת הכוכבים דרקון
 נתוני תצפית
 קבוצת כוכבים:  דרקון
 שמות נוספים:  β בדרקון, HD 159181
 סוג:  ענק צהוב או על-ענק צהוב
 בהירות נראית:  2.81
 סיווג ספקטרלי:  G2 Ib-IIa
 עלייה ישרה:  17ʰ 30ᵐ 25.96ˢ מילי-שניות קשת בשנה
 נטייה:  ‏05.0″ ‏18′ ‏52°‏+ מילי-שניות קשת בשנה
 מאפיינים פיזיים
 בהירות מוחלטת:  2.52-
 מרחק:  380  שנות אור 116.51  פארסק
 רדיוס:  40 רדיוסי שמש
 מסה:  6 מסות שמש
 עוצמת הארה:  פי 870 מהשמש
 טמפרטורה:  5,160 K
 מהירות סיבוב:  13 קילומטר לשנייה
 גיל:  65 מיליון שנים
 מהירות רדיאלית:  −20.825±0.0022 קילומטר לשנייה
 היסט:  8.1882±0.5562 אלפיות של שניות קשת
 מתכתיות:  −0.04 
 מערכת
 כוכבים נלווים:  רסטבן B
 
רַסְטָבָּן (מערבית: رأس الثعبان - ראס א-ת'אבן - "ראש הנחש") או β בדרקון הוא כוכב בולט בקבוצת הכוכבים דרקון עם בהירות נראית מדרגה 2.81, שנמצא במרחק של כ-380 שנות אור ממערכת השמש.
תכונות

רסטבן הוא ענק צהוב מסוג ספקטרלי G2 IIa (לפעמים מסווג כעל-ענק צהוב מסוג ספקטרלי G2 Ib), עם מסה של כ-6 מסות שמש ורדיוס של כ-40 רדיוסי שמש - כמחצית רדיוס המסלול של כוכב חמה. טמפרטורת פניו כ-5,200 קלווין והוא מאיר בעוצמה של פי 900 מעוצמת ההארה של השמש. כוכבים רבים מסוגו הספקטרלי של רסטבן הם משתנים קפאידיים שהם כוכבים לא יציבים ובהירותם משתנה במחזוריות קבועה, אבל בהירותו של רסטבן קבועה. גילו של הכוכב מוערך בכ-65 מיליוני שנים והוא כבר סיים להתיך מימן להליום בליבתו והוא הולך ומתקרר תוך כדי התנפחות בדרך להפוך לענק אדום, כאשר הוא מתיך הליום ליסודות כבדים יותר.
במרחק של כ-4 שניות קשת מרסטבן נמצא כוכב עמום בהרבה עם בהירות מדרגה 12. בשל המרחק הזוויתי הקטן והפרש הבהירות לא ניתן למדוד את תכונותיו של בן הזוג, אך נראה שהם קשורים כבידתית זה לזה ואם אכן מדובר בכוכב כפול, אז בני הזוג מקיפים זה את זה במרחק של 490 יחידות אסטרונומיות ובזמן הקפה של לפחות 4,000 שנים.
הערות שוליים

1 2 3  SIMBAD: Rastaban
↑  D. Mozurkewich, J. T. Armstrong, R. B. Hindsley, A. Quirrenbach, C. A. Hummel, D. J. Hutter, K. J. Johnston, A. R. Hajian, N. M. Elias II, D. F. Buscher & R. S. Simon: Angular Diameters of Stars from the Mark III Optical Interferometer, The Astronomical Journal, Vol. 126, Iss. 5, p. 2507 (2003) נתון קוטר זוויתי באלפיות של שניית קשת, המרה לרדיוסי שמש על ידי מעבר לרדיאנים, הכפלה במרחק וחלוקה בפעמיים רדיוס השמש
1 2 3  L. S. Lyubimkov, D. L. Lambert, S. I. Rostopchin, T. M. Rachkovskaya & D. B. Poklad: Accurate fundamental parameters for A-, F- and G-type Supergiants in the solar neighbourhood, Monthly Notices of the Royal Astronomical Society, Vol. 402, Iss. 2, p. 1369 (2010))
↑  G. Burki & M. Mayor: Nineteen new spectroscopic binaries and the rate of binary stars among F-M supergiants, Astronomy & Astrophysics, vol. 124, no. 2, p. 262 (1983)
↑  P. P. Eggleton & A. A. Tokovinin: A catalogue of multiplicity among bright stellar systems, Monthly Notices of the Royal Astronomical Society, Vol. 389, Iss. 2, p. 869 (2008)
שגרירות ישראל במקסיקו

| --- | --- |
אין תמונה חופשית
 מידע כללי
 כתובת:  Sierra Madre No.215 
 עיר:  מקסיקו סיטי 
 קואורדינטות:  19°25′28″N 99°12′27″W﻿ / ﻿19.42458°N 99.20737°W﻿ / 19.42458; -99.20737
 תאריך פתיחה:  1953
 דיפלומטיה
 חלק מ:  יחסי ישראל–מקסיקו
 שגריר:  עינת קרנץ נייגר
 שטח האמנה:  מקסיקו מקסיקו בליז בליז איי בהאמה איי בהאמה
 מדינה מיוצגת:  ישראל ישראל
 https://embassies.gov.il/mexico-city
  (למפת מקסיקו סיטי מוגדלת) מדינת מקסיקו מורלוסשגרירות ישראל במקסיקו(למפת מקסיקו סיטי רגילה) מדינת מקסיקו מורלוסשגרירות ישראל במקסיקו
 
שגרירות ישראל במקסיקו היא הנציגות הדיפלומטית של ישראל במקסיקו. השגרירה המכהנת היא עינת קרנץ נייגר.
היסטוריה

מקסיקו הכירה במדינת ישראל בינואר 1950, ובשנת 1952 שתי המדינות כוננו ביניהן יחסים דיפלומטיים רשמיים.
בדצמבר 2008 הגיעה לשגרירות חבילה ובה שרדי חומר נפץ.
בספטמבר 2022 הושחת מבנה השגרירות על ידי משפחות הסטודנטים שנחטפו באיגואלה, שדרשו את הסגרת תומאס סרון ששימש כראש סוכנות החקירות הפליליות (AIC) בתקופה בה נעלמו הסטודנטים, והיה אחראי על חקירת החטיפה ופרסם דו"ח רשמי ובו טיוח של מעורבות הממשלה בפרשה, שבספטמבר 2019 ברח לישראל, ותועד בדירת מסתור בתל אביב. ישראל זימנה את שגריר מקסיקו בישראל נזיפה, לאחר שנטען כי השוטרים הניחו למפגינים להשחית את המבנה.
שגרירים

בטרם מינוי שגריר ישראלי במקסיקו, מונה אדולפו פאסטליכט בשנת 1951 לקונסול כבוד של ישראל במקסיקו. בענייני הקשרים עם מקסיקו טיפל במשרד החוץ משה טוב.
בנובמבר 1953 מונה לראשונה שגריר ישראלי במקסיקו. בשנים הראשונות, שגריר ישראל במקסיקו כיהן גם כציר לא תושב בגואטמלה, הונדורס, ניקרגואה, אל סלוודור, קוסטה ריקה, הרפובליקה הדומיניקנית וקובה.
| שם | תקטפת כהונה |
| --- | --- |
יוסף קיסרי: נובמבר 1953 – 1956
דוד שאלתיאל: 1956 – 1959
מרדכי שניאורסון: 1960 – 1963
יצחק הרכבי: 1963
שמחה פרת: 1963 – 1964
שמשון ארד: 1964 – 1967
אברהם דרום: 1968 – 1970
שלמה ארגוב: 1971 – 1974
חנן עינור: 1974 – 1977
שאול רוזוליו: 1978 – 1980
ישראל גור-אריה: 1981 – 1983
משה ארד: 1983 – 1986
דב שמורק: 1987 - 1991
דוד תורגמן: 1991 - 1995
משה מלמד: 1995 - 2001
יוסף אמיהוד: 2001 - 2003
דוד דדון: 2003 - 2006
יוסף ליבנה: 2006 – 2010
רודיקה רדיאן-גורדון: 2010 – 2015
יונתן פלד: 2015 – 2019
צבי טל: 2019 – 2023
עינת קרנץ נייגר: 2023 - הווה
האמנות נוספות

מאז 2016, לאחר שישראל סגרה את השגרירות בסן סלוודור, משמשת שגריר ישראל במקסיקו, כשגריר לא תושב גם בבליז. כמו כן השגרירות מאומנת גם על איי בהאמה.
קישורם חיצוניים

אתר האינטרנט הרשמי של שגרירות ישראל במקסיקו (בעברית, בספרדית ובאנגלית)
שגרירות ישראל במקסיקו, ברשת החברתית פייסבוק
שגרירות ישראל במקסיקו, ברשת החברתית אקס (טוויטר)
הערות שוליים

↑  יחסים דיפלומטיים ישראל – מקסיקו, הצופה, 3 ביולי 1952
↑  מקסיקו: לשגרירות נשלחו שרידי חומר נפץ, באתר nrg
↑  ניצן קדר, ישראל תזמן את שגריר מקסיקו לשיחת נזיפה, באתר ערוץ 7, 22 בספטמבר 2022
↑  מקסיקו: מפגינים השחיתו את בניין שגרירות ישראל בדרישה להסגיר בכיר השוהה בישראל, באתר וואלה, 22 בספטמבר 2022
↑  איתמר אייכנר, השוטרים נעלמו, בממשלה מסרבים להיפגש: משבר האבטחה בשגרירות במקסיקו, באתר ynet, 13 באוקטובר 2022
↑  אנשים ומוסדות, דבר, 29 במרץ 1951
↑  נחנך בניין מקסיקו באוניברסיטת תל אביב, דבר, 5 במאי 1967
↑  יורחב השירות הדיפלומאטי, מעריב, 30 בינואר 1950
↑  ימיה הראשונים של צירות ישראל במקסיקו, זמנים, 17 בנובמבר 1953
↑  ד"ר קיסרי ציר ברוב ארצות דרום אמריקה, חרות, 15 ביוני 1954
↑  ציר ישראל במכסיקו הגיש כתב האמנתו, דבר, 1 בנובמבר 1953
↑  שאלתיאל מגיש היום כתב האמנתו, דבר, 21 ביוני 1956
↑  נפטר ר.א.מ. שניאורסון, מעריב, 20 בנובמבר 1960
↑  שינויים בשירות החוץ, דבר, 17 בינואר 1963
↑  ד"ר וייץ וי. הרכבי - להנהלת הסוכנות במקום שזר ואשכול, דבר, 26 ביוני 1963
↑  שגריר ישראל במכסיקו הגיש כתב־האמנתו, למרחב, 18 בדצמבר 1963
↑  שמשון ארד שגריר ישראל במקסיקו, דבר, 10 בספטמבר 1964
↑  א. הראל, עוללות ממכסיקו היהודית, על המשמר, 20 באוקטובר 1967
↑  מר אברהם דרום, מעריב, 7 ביולי 1968
↑  אישים ומוסדות, מעריב, 17 בנובמבר 1970
↑  ש. ארגוב יהיה שגריר במקסיקו, דבר, 15 בפברואר 1971
↑  שלמה ארגוב - מועמד לעוזר שר ההסברה, דבר, 25 במרץ 1974
↑  מ. יגר - מנהל ההסברה במשרד החוץ, דבר, 2 באוקטובר 1974
↑  איתמר אייכנר, משבר דיפלומטי: שגרירות תועבר מישראל לרמאללה?, באתר ynet, 17 בינואר 2016
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
ריאטי (נפה)

נפת רִיאֶטִי (או רייטי, באיטלקית: Provincia di Rieti) היא נפה במזרחו של מחוז לאציו שבאיטליה. היא משתרעת על שטח של 2,749 קמ"ר, ובשנת 2005 התגוררו בה 153,258 נפש. בירתה של הנפה בעיר ריאטי.
הנפה גובלת בנפת ויטרבו ובנפת רומא במחוז לאציו במערב, בנפת פרוג'ה ובנפת טרני במחוז אומבריה בצפון, בנפת אסקולי פיצ'נו במחוז מארקה במזרח, בנפת ל'אקווילה ובנפת טראמו במחוז אברוצו במזרח.